*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*167. számú előterjesztés*

Bátaszék Város Önkormányzat Képviselő-testületének 2025. szeptember 9-én

16.00 órakor megtartandó rendkívüli ülésére

A Versenyképes Járások Program, Külterületi utak és külterületi árkok karbantartásához szükséges eszközök beszerzése tárgyú projekt közbeszerzési szakértői feladatellátására vonatkozó döntés meghozatala

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető **Törvényességi ellenőrzést végezte:** Kondriczné dr. Varga Erzsébet  jegyző**Pénzügyileg ellenőrizte:** Keresztes Katalin pénzügyi irodavezető**Tárgyalja:**- |

***Tisztelt Képviselő-testület!***

2025. július 25. napon értesítés érkezett Versenyképes Járások Program keretében 2025.06.11. napján benyújtott 4034923580 iratazonosító számon nyilvántartott támogatási igény (Külterületi utak és külterületi árkok karbantartásához szükséges eszközök beszerzése) megfelelt a Versenyképes Járások Program végrehajtási rendszeréről szóló 2/2025. (II. 28.) KTM rendeletben foglaltaknak, illetve az egyedi támogatási döntés alapján, pályázati rendszeren kívül nyújtott költségvetési támogatásokra vonatkozó jogszabályi rendelkezéseknek, továbbá azt a támogató mérlegelési joga körében eljárva összesen 57.150.000 Ft támogatásban részesítette.

A projekt keretében beszerzésre kerülne egy új traktor és a szükséges eszköz (rézsűkasza, ágvágó, cserjeirtó kaszafej), illetve egy gréder. Az előzetes becslések alapján a beszerzési érték meghaladja a közbeszerzési törvényben meghatározott nettó 20 millió forintos értékhatárt, így a beszerzést közbeszerzési eljárás keretében kell lefolytatni.

A közbeszerzés lebonyolításához közbeszerzési szakértő bevonására van szükség, ezért a szakértő megbízása érdekében lebonyolítottunk egy beszerzési eljárást.

Ajánlattételre szóló felhívás került kiküldésre három vállalkozónak, melynek tárgya:

A 4034923580 iratazonosítószámú **„Külterületi utak és külterületi árkok karbantartásához szükséges eszközök beszerzése”** című projekthez kapcsolódóan **közbeszerzési eljárások lebonyolítása és közbeszerzési szakértői feladatok** ellátása.

Az ajánlattételi határidő lejártáig kettő ajánlattevő nyújtotta be ajánlatát. Az ajánlatok formai szempontoknak megfelelnek. (1.sz. melléklet)

Az ajánlattevők árajánlatukban az alábbi ellenszolgáltatást ajánlották meg.

A fenti tájékoztatást követően az ajánlatkérő képviselője ismerteti az alábbi adatokat.

1. Az ajánlattevő neve: **Bakó Ügyvédi Iroda**

Az ajánlattevő lakóhelye/székhelye: 7090 Tamási, Szabadság u.79.

A bírálati szempont (részszempont) alapján értékelésre kerülő főbb, számszerűsíthető adatok.

Ajánlati ár: nettó 950.000,-Ft + 256.500,- Ft (27% Áfa)

Összesen bruttó: **1.206.500,- Ft**

1. Az ajánlattevő neve: **Dr. Kunfalvi Zoltán egyéni ügyvéd**

Az ajánlattevő lakóhelye/székhelye: 1054 Budapest, Szemere u. 23. félelmet 1.

A bírálati szempont (részszempont) alapján értékelésre kerülő főbb, számszerűsíthető adatok.

Ajánlati ár: nettó 1.115.000,-Ft + 301.050,- Ft (27% Áfa)

Összesen bruttó: **1.416.050,**- ***Ft***

Javasoljuk a Bakó Ügyvédi Iroda (7090 Tamási, Szabadság u. 79) ajánlattevővel összesen bruttó 1.206.500,- Ft összeggel történő szerződéskötést.

**A vállalkozási díj teljes egészében elszámolható a támogatás terhére.**

Javasoljuk az alábbi határozati javaslatok elfogadását.

**H a t á r o z a t i j a v a s l a t :**

**Versenyképes Járások Program, Külterületi utak és külterületi árkok karbantartásához szükséges eszközök beszerzése tárgyú projekt közbeszerzési szakértő kiválasztására**

Bátaszék Város Önkormányzata Képviselő-testülete a Versenyképes Járások Külterületi utak és külterületi árkok karbantartásához szükséges eszközök beszerzése projekt megvalósítása érdekében:

1. a közbeszerzési szakértő feladatok ellátásával a legalacsonyabb ajánlati árat tevő Bakó Ügyvédi Irodát (7090 Tamási, Szabadság u. 79.) bízza meg;
2. a feladat ellátásához szükséges bruttó 1.206.500- Ft összeget az önkormányzat 2025. évi költségvetésében tervezett Versenyképes Járások Program, „Külterületi utak és külterületi árkok karbantartásához szükséges eszközök beszerzése” projekt támogatás terhére biztosítja,
3. felhatalmazza a város polgármesterét a szerződés aláírására.

*Határidő*: 2025. szeptember 30.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Bakó Ügyvédi Iroda

 Bátaszéki KÖH városüz. iroda

Bátaszéki KÖH pénzügyi iroda

 irattár